Diari Oficial de la Generalitat Valenciana


Sumari del DOGV 4075, del 30-08-2001 (2001/7775)

ACORD de 12 de juny de 2001, de la Comissió Territorial d'Urbanisme d'Alacant, relatiu al Pla Especial per a la delimitació de reserva de terrenys per a la constitució de Patrimoni Públic de Sòl Industrial al municipi de Tibi.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7775


Data del document
:   12-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Tibi
    * terreny industrial
    * pla d'urbanisme

ACORD de 12 de juny de 2001, de la Comissió Territorial d'Urbanisme d'Alacant, relatiu al Pla Especial per a la delimitació de reserva de terrenys per a la constitució de Patrimoni Públic de Sòl Industrial al municipi de Tibi. [2001/7775]
  
Vist l'expedient de referència i d'acord amb els següents antecedents i consideracions:
  
Antecedents de fet
  
Primer
  
El secretari general de la Conselleria d'Indústria i Comerç, amb data de 23 de gener de 2001 va sotmetre a informació pública l'expedient durant el termini de 20 dies; i es va procedir a la publicació mitjançant anuncis en el Diari Oficial de la Generalitat Valenciana núm. 3.932, de 5 de febrer de 2001 i en el diari La Verdad, de 5 de febrer de 2001; sense que es presentaren al·legacions, es va aprovar provisionalment per resolució del conseller d'Indústria i Comerç el 17 d'abril de 2001.
  
Segon
  
El projecte consta de memòria informativa i justificativa i plans informatius i d'ordenació, així com fitxes d'identificació de béns i de drets.
  
Tercer
  
L'objecte d'aquest expedient no és un altre, que a l'empara de l'article 99.1 de la Llei Reguladora de l'Activitat Urbanística (LRAU), delimitar una àrea de sòl urbanitzable, al costat d'una altra de sòl no urbanitzable, per a legitimar en aquesta l'expropiació dels terrenys que inclou, per a la seua adscripció al Patrimoni Públic de Sòl.
  
Això es justifica en la necessitat de crear un polígon industrial en el qual s'establisquen indústries i serveis per a la zona donada la forta demanda de sòl industrial i terciari.
  
Quart
  
Consta en l'expedient el certificat de la secretària-interventora de l'Ajuntament de Tibi relatiu a l'acord adoptat pel ple de l'Ajuntament pel qual, segons consta, els assistents acorden per unanimitat aprovar la proposta de l'alcaldia en tots els seus termes, i són aquests els que a continuació es transcriuen:
  
?Primer. Emetre dictamen favorable respecte al Pla Especial de Delimitació de Terrenys per a Constitució de Patrimoni Públic de Sòl en la zona denominada Torrosella d'aquest terme municipal, promogut per la Conselleria d'Indústria i Comerç de conformitat amb el conveni de col·laboració subscrit per ambdues administracions en data 11 de gener de 2001.-
  
Cinqué
  
El municipi de Tibi té com a planejament general vigent les Normes Subsidiàries aprovades per la Comissió Provincial d'Urbanisme el 22 de novembre de 1982 (Butlletí Oficial de la Província de 17/01/83).
  
En els arxius d'aquest Servei Territorial consta l'expedient d'homologació modificativa i pla parcial polígon industrial aprovat per la Comissió Territorial d'Urbanisme en sessió celebrada el 31 de maig de 1999. El dit expedient es refereix a la mateixa àrea de sòl urbanitzable compresa dins de la delimitació d'aquest expedient.
  
Finalment, consta en l'expedient el conveni de col·laboració subscrit a València amb data 11 de gener de 2001 entre la Generalitat Valenciana, a través de la Conselleria d'Indústria i Comerç i l'Excel·lentíssim Ajuntament de Tibi, per a la gestió i actuació d'una àrea de sòl industrial.
  
Consideracions tecnicojurídiques
  
Primera
  
La tramitació ha sigut correcta, de conformitat amb el que estableixen els articles 38 i següents de la LRAU, en relació amb l'article 43 del citat text legal.
  
Segona
  
La documentació es considera completa en línies generals de conformitat amb el que estableixen l'article 27 LRAU i 89 del Reglament de Planejament de la Comunitat Valenciana (RPCV).
  
Tercera
  
L'article 99 de la LRAU estableix que la Generalitat Valenciana en previsió de l'ampliació del seu patrimoni públic de sòl, podrà reservar-se àrees per a legitimar en aquestes l'expropiació de béns immobles, qualsevol que siga la seua classificació o qualificació urbanística. La reserva, si no estiguera prevista en el Pla General, s'efectuarà mitjançant Pla Especial i podrà ser fins i tot prèvia a la programació dels terrenys.
  
L'article 38.3 de l'esmentada Llei 6/94 estableix que correspon a l'administració que promoga o supervise el Pla, resoldre sobre l'aprovació provisional, i l'ha de remetre a la Conselleria competent en matèria d'Urbanisme per a l'aprovació definitiva.
  
Quarta
  
Les determinacions contingudes en aquest expedient es consideren en línies generals correctes, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
A més, i per a la futura ordenació de l'àmbit que ara es delimita a fi de possibilitar el seu desenvolupament, hauran de tindre's en compte la legislació urbanística vigent a la Comunitat Valenciana i, en concret, els articles 20 de la LRAU i 17 del RPCV quant a la delimitació de sectors, així com la necessitat de sol·licitar informe a cada una de les administracions sectorials les competències de les quals puguen veure's afectades per l'actuació.
  
Cinquena
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans especials de municipis de menys de 50.000 habitants, de conformitat amb el que disposa l'article 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/92, de 26 de Novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r Aprovar definitivament el Pla Especial per a la delimitació de reserva de terrenys per a la constitució de Patrimoni Públic de Sòl Industrial del Municipi de Tibi.
  
2n Publicar íntegrament aquest acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en faltar el document de Normes Urbanístiques.
  
Contra aquest acord que no posa fi a la via administrativa, es podrà interposar recurs d'alçada davant del senyor conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.-
  
Alacant, 12 de juny de 2001.- La secretària de la Comissió Territorial d'Urbanisme: Rosario Berjón Ayuso.